2020 VCE ලිඛිත විභාගවලට පෙනී සිටින සිසුන් වෙනුවෙන් වන මාර්ගෝපදේශ

2020 VCE විභාග මාර්ගෝපදේශනයේ ([2020 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx)) හි VCE ලිඛිත විභාගවලට අදාළ උපදෙස්වලට අමතරව ඔබ විසින් පහත දැක්වෙන තොරතුරු ද කියවිය යුතුය. VCE බාහිර ඇගයීම් සඳහා අනුමත ද්‍රව්‍ය හා උපකරණ ([Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx)), VCAA නීති මාලාව (VCAA rules), 2020 VCE විභාග කාලසටහන (2020 VCE examination timetable) සහ විශේෂ විධිවිධාන ([Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)) යන කොටස් සම්බන්ධයෙන් විශේෂ අවධානයක් යොමු කරන්න.

*මෙම තොරතුරු සිසුන් වෙනුවෙන් සකස් වී ඇතත්, ඇගයීම් කටයුතු, කෝවිඩ් ආරක්ෂිත (COVIDSafe) පරිසරයක සිදුවන බව තහවුරු කර ගැනීමට VCAA විසින් අනුගමනය කරන ක්‍රියාමාර්ග සම්බන්ධයෙන් පවුලේ අය/භාරකරුවන් දැනුවත් කිරීමට ද මෙය උපකාරී වේ.*

VCE අවසන් ප්‍රතිඵල තීරණය කිරීමෙ හි ලා, VCE ලිඛිත විභාග වැදගත් කාර්යභාරයක් ඉටු කළත්, කොරෝනා වෛරසයට (COVID-19), සම්බන්ධ හේතුවක් නිසා ඕනෑම VCE ලිඛිත විභාගයක් සම්පූර්ණ කිරීමට නොහැකි වේ නම්, ඔබට ව්‍යුත්පන්න විභාග ලකුණක් (Derived Examination Score (DES)) සඳහා අයදුම් කිරීමට හැකිය.

පාසැල් පාදකව සමාලෝචනය කෙරුනු ඇගයීම්, අධ්‍යාපනිකව යොදා ගැනුනු අනෙක් බාහිර ඇගයීම්, ඔබගේ පොදු සාධනීය පරීක්ෂණ (General Achievement Test (GAT)) ප්‍රතිඵල හා ඔබේ පාසැලෙන් ඉදිරිපත් කෙරුණු අතිරේක දත්ත පරාසයක් උපයෝගී කර ගනිමින් DES ගණනය කෙරේ.

ඔබට සාධාරණ හා විශ්වසනීය ප්‍රතිඵල ලැබෙන බව තහවුරු කර ගැනීම උදෙසා VCAA විසින් ක්‍රියාවලියක් ස්ථාපනය කර තිබේ.

**VCE ලිඛිත විභාගවල 2020 දී සිදුවන වෙනස්කම් මොනවාද?**

VCE ලිඛිත විභාග වෙනුවෙන් වන මූලික කාල සීමාව 2020 නොවැම්බර් 10 වැනි අඟහරුවාදා ආරම්භ වී දෙසැම්බර් 1 වැනි අඟහරුවාදා අවසන් වේ. කොරෝනා වෛරස් (COVID-19) වසංගත තත්ත්වය හේතුවෙන් පාසැල්වල මෙහෙයුම් කටයුතුවල සිදු වූ වෙනස්කම් නිසා මෙම විභාග දින මේ දක්වා කල් ගොස් ඇත. කෙසේ වෙතත් කිසිම විභාගයකට නියමිත කාලය වෙනස් නොවනු ඇත.

ඔබගේ පාසැල විසින් ඔබට පහත දේ ලබා දී ඇති බව තහවුරු කර ගත යුතුය:

* ඔබගේ එක් එක් විභාගය පැවැත්වෙන ස්ථානය, දිනය හා වේලාව මෙන් ම අදාළ අවස්ථාවල දී එක් එක් විභාගය සඳහා DES අයදුම් පතක් යොමු කළ හැකි අවසන් දින දක්වන පෞද්ගලික ශිෂ්‍ය විභාග/ඇගයීම් කාලසටහනේ (**Student Examination/Assessment Timetable)** පිටපතක්
* VCAA විසින් විශේෂ විභාග සැලසුම් (Special Examination Arrangements) අනුමත කර ඇති විභාග සඳහා ඔබගේ විශේෂ විභාග සැලසුම් උපදෙස් පතේ (**Special Examination Arrangements Advice slip) පිටපතක්**

**VCE ලිඛිත විභාග කෝවිඩ් ආරක්ෂිත (COVIDSafe) කිරීමට ගනු ලබන ක්‍රියාමාර්ග මොනවාද?**

VCE ලිඛිත විභාග ඔබේ පාසැලේ දී හෝ අධ්‍යාපන සේවාදායකයා විසින් කියනු ලබන වෙනත් ස්ථානයක දී හෝ පැවැත්වෙනු ඇත. සියලු වික්ටෝරියානු පාසැල්වලට හා වෙනත් ජ්‍යෙෂ්ඨ ද්වියිතීක අධ්‍යාපන සේවා සපයන්නන්ට කෝවිඩ් ආරක්ෂාව (COVIDSafe Plan) පිළිබඳ සැලසුමක් තිබිය යුතුය.

විභාග පැවැත්වෙන පරිසරය, සියලු ම සිසුන්, අධීක්ෂකවරුන් හා පාසැල් කාර්ය මණ්ඩලයේ යහපැවැත්ම සඳහා කෝවිඩ් ආරක්ෂිත (COVIDSafe) බව තහවුරු කර ගැනීම උදෙසා වික්ටෝරියානු ජ්‍යෙෂ්ඨ සෞඛ්‍ය නිලධාරී විසින් අනුමත කරන ලද ආරක්ෂක උපායමාර්ග ගණනාවක් ක්‍රියාත්මක කෙරෙනු ඇත. එම ආරක්ෂිත ක්‍රියාමාර්ගවලට පහත දැක්වෙන දේ ඇතුළත් වේ:

* පැමිණීමෙන් පසු ලියාපදිංචි කර ගැනීමේ ක්‍රමවේදයක්;
* ශාරීරික දුරස්ථතා අවශ්‍යතා සුරැකෙන අන්දමින් සකස් කරන ලද ස්ථානයක්, සියලු පුටු යටත් පිරිසෙයින් මීටර් දුරින් 1.5; සහ
* එක් එක් විභාගයට පෙර හා පසු පසු ඩෙස්ක් හා පුටු විෂබීජානුහරණය කිරීම, එමෙන් ම නිතර ස්පර්ෂ කෙරෙන මතුපිට දවස පුරා විෂබීජානුහරණය කිරීම

**කෝවිඩ් ආරක්ෂිත (COVIDSafe) වීමට මම කළ යුත්තේ කුමක්ද?**

**ඔබ කළ යුතු දේ**:

* දුබලතාවක් හෝ වෛද්‍යමය හේතුවක් නිසා නොවේ නම්, ඔබ නාසය හා මුඛය ආවරණය වන පරිදි, වික්ටෝරියානු පාසැල්වල දැනට ක්‍රියාත්මකවන මාර්ගෝපදේශවලට අනුකූලව මුහුණු ආවරණයක් පැළඳිය යුතුය. පැමිණෙන විට, විභාග කාල සීමාව පුරාවට මෙන් ම ආපසු යන විට යන සෑම අවස්ථාවක දී ම ඔබ මුහුණු ආවරණය පැළඳ සිටිය යුතුය. මුව ආවරණය නොමැතිව මුව ආවරණ ඵලක පමණක් පැළඳීම මහජන සෞඛ්‍ය අවශ්‍යතාවලට ප්‍රමාණවත් නොවේ.
* ශාලාවට ඇතුළු වන විට හා පිටවන විට නිරන්තර දෑත් පිරිසිදු කර ගැනීම සිදු කරන්න.
* ශාරීරික දුරස්ථතාව පවත්වා ගන්න, සෑම විටම අනෙක් අයගෙන් මීටර් 1.5වත් දුරක් පවත්වා ගන්න.

**මගේ ශරීර උෂ්ණත්වය පරීක්ෂා කර ගැනීම අවශ්‍යද?**

පාසැල්වලට හා වෙනත් විභාග පැවැත්වෙන ස්ථානවලට පැමිණෙන සිසුන් උෂ්ණත්වය පරීක්ෂා කර ගැනීම අවශ්‍ය නොවේ.

වැඩ බලන ප්‍රධාන සෞඛ්‍ය නිලධාරීගේ උපදෙස් අනුව දැනට වික්ටෝරියාවේ පවතින සමාජ ව්‍යාප්ති මට්ටම් සළකා බලා 4 වැනි වාරයේ දී පාසැලට පැමිණෙන සිසුන්ගේ අනිවාර්ය උෂ්ණත්ව පරීක්ෂාව කිරීම අවශ්‍ය නොවේ.

**COVID-19 ට අවදානම වැඩි කරන දුබලතාවක්, රෝගයක් හෝ වෙනත් තත්ත්වයක් මට ඇත් නම් කුමක් කළ යුතුද?**

COVID-19 ට අවදානම වැඩි කරන දුබලතාවක්, රෝගයක් හෝ වෙනත් තත්ත්වයක් ඔබට ඇත්නම්, ඔබේ පාසැල සමග විශේෂ විභාග සැලසුම් (Special Examination Arrangements) ගැන කතා කරන්න. එවිට ඔබට පාසැල් භූමියේ හුදෙකලාව සුදුසු සෞඛ්‍ය ආරක්ෂිත ක්‍රමවේද ඇතිව ලිඛිත විභාගයට පෙනී සිටීමට අවස්ථාව ලැබෙනු ඇත.

**විභාගය පැවැත්වෙන සතියේ හෝ දිනයේ මා අසනීපයෙන් නම් කරන්නේ කුමක්ද?**

ඔබ‌ට අසනීප ගතියක් දැනේ නම් හෝ COVID-19, රෝග ලක්ෂණ ඇත් නම්, ඒවා කෙතරම් සුලු වුවත් ඔබ විභාගයට **පෙනී නොසිටිය යුතුය**. එම රෝග ලක්ෂණ මෙසේ වේ. :

* ගඳ සුවඳ හෝ රස වැනි සංවේදක නැති වීම හෝ ඒවායේ වෙනසක්
* උණ, ඇඟ සීතල වීම, දහඩිය ගැලීම
* කැස්ස, උගුරේ වේදනාව, නාසයෙන් දියර ගැලීම
* හතිය
* සමහර අවස්ථාවල දී හිසරදය, මස්පිඩු වේදනාව, ඔක්කාරය, වමනය හා පාචනය ද රෝග ලක්ෂණ සේ සැලකිය හැකිය.

ඔබ පාසැලට දන්වා වැඩිදුර උපදෙස් ලැබෙන තුරු නිවසේ රැඳිය යුතුය.

පැමිණෙන විට කොරෝනා වෛරස් (COVID-19) රෝග තිබුණොත් වෙනම ප්‍රදේශයක රැඳී සිටීන ලෙස ඔබෙන් ඉල්ලා සිටිනු ඇති අතර, ඔබේ දෙමාපියන්ට හෝ භාරකරුවන්ට පැමිණ ඔබ කැඳවා ගෙන යන ලෙස දන්වනු ඇත.

විභාගය අතරතුර ඔබ අසනීප වුවහොත්, ඔබව වෙන ම කාමරයක හුදෙකලා කර සුදුසු සෞඛ්‍ය ආරක්ෂිත ක්‍රමවේද යටතේ ඔබට විභාගයට පෙනී සිටීමට අවස්ථාව සළසා දෙනු ඇත. විභාගය සම්පූර්ණ කිරීමට තරම් ඔබට සනීපයක් නැත්නම්, දෙමාපියන් හෝ භාරකරුවන් පැමිණ කැඳවා ගෙන යන තෙක් ඔබව හුදෙකලා කර තැබෙනු ඇත.

විභාගය පැවැත්වෙන දිනයේ දී ඔබ කොරෝනා වෛරස (COVID-19) රෝග ලක්ෂණ සහිතව අසනීපව සිටියි නම්, ඔබ විභාගයට පෙනී නොසිටිය යුතුය. ඔබ පරීක්ෂාවක් සිදු කරගෙන ප්‍රතිඵල ලැබෙන තුරු නිවසේ රැඳී සිටිය යුතුය. එවිට ඔබ DES සඳහා අයදුම් කිරීමට සුදුසුකම් ලබනු ඇත.

**මම විභාගයට පෙනී නොසිටිය යුත්තේ කුමන තත්ත්වයන් යටතේ ද?**

විභාග දිනයේ දී අසනීප ගතියක් දැනීමට අමතරව, පහත දැක්වෙන අවස්ථාවල දී ඔබ විභාගයට **පෙනී නොසිටිය යුතුය**:

* ඔබ කොරෝනා වෛරස (COVID-19) පරීක්ෂාවක් සිදු කර ප්‍රතිඵල එන තුරු හුදෙකලා වී සිටින්නේ නම්.
* කොරෝනා වෛරස (COVID-19) පරීක්ෂාවක් සිදු කිරීමට පෙර ඔබ හුදෙකලා වී සිටින්නේ නම් (උදා. රෝග ලක්ෂණ තිබීම නිසා)
* කොරෝනා වෛරස (COVID-19) පරීක්ෂාවකින් ඔබට රෝගය වැළඳී ඇති බවට තහවුරු වී ඇත්නම්
* සෞඛ්‍ය හා මානව සේවා දෙපාර්තමේන්තුව (Department of Health and Human Services (DHHS)) විසින් දී ඇති උපදෙස් නිසා හෝ කෙරෝනා වෛරස ආසාදිතයකුගේ සමීප ආශ්‍රිතයකු ලෙස හඳුනාගැනීම සිදු වී ඇත්නම්, සමීප ආශ්‍රිතයකුගේ සමීප ආශ්‍රිතයකු ලෙස හඳුනා ගැනීම ද මෙයට අයත් වේ.

මේ අවස්ථාවල දී ඔබ DES සඳහා අයදුම් කිරීමට සුදුසුකම් ලබනු ඇත.

**කොරෝනා වෛරසය (COVID-19)නිසා DES අයදුම් කිරීමට මට අවශ්‍ය සාක්ෂි මොනවාද?**

කොරෝනා වෛරසය නිසා විභාගයක් සම්පූර්ණ කිරීමට සැළකිය යුතු ලෙස බලපෑමක් සිදු වී ඇත්නම් ඔබ DES සඳහා අයදුම් කිරීමට සුදුසුකම් ලබයි.

ඉදිරිපත් කළ යුතු සාක්ෂි මෙසේ වේ:

* පාසැලෙන් ඒ බව තහවුරු කෙරෙන ලිපියක්/සිදුවීම් වාර්තාවක්
* කොරෝනා වෛරසයට (COVID-19) පරීක්ෂාවක් සිදු කළ බවට සාක්ෂි - පරීක්ෂාව සිදු කිරීමට ස්වාධීන වෛද්‍යවරයකුගෙන් ලද නිර්දේශයක් ඇතුළත් වෛද්‍ය වාර්තාවක්, තහවුරු වූ COVID-19 ආසාදිතයකුගේ සමීප ආශ්‍රිතයකු විම නිසා හුදෙකලා වන සේ ලද විධානයක්

**කෙරෝනා වෛරසය (COVID-19) හේතුවෙන් පාසැල් වැසීම**

කෙරෝනා වෛරසය (COVID-19) නිසා ඔබේ පාසැල තාවකාලිකව වැසීම නිසා එක් විභාගයක් හෝ වැඩි ගණනක් පැවැත්වීමට නොහැකි වුවහොත් ඔබට අසාධාරණයක් නොවන බව තහවුරු කිරීමට ඔබේ පාසැල VCAA සමග එක්ව කටයුතු කරනු ඇත. එසේ වුවහොත් ඔබ විසින් DES සඳහා අයදුම් කිරීමට අවශ්‍ය නොවේ.

**මා වෙනුවෙන් ඇති මානසික සෞඛ්‍ය හා යහපැවැත්ම සඳහා වන උපකාර සේවා මොනවාද?**

VCE බාහිර ඇගයීම් කාල සීමාවේ දී ඔබට සාමාන්‍ය ආතතිය හෝ කාන්සාව පිළිබඳ හැඟීම් ඇති විය හැකිය. එසේ වුවහොත්, ඔබට අතිරේක උපකාර අවශ්‍ය බව සිතේ නම්, ඍජුව ම ඔබේ පාසැල හෝ විශ්වාසවන්ත ගුරුවරුයකු අමතන්න. මෙම අභියෝගාත්මක පාසැල් වර්ෂය ගත කිරිමට ඔබට පාසැලෙන් උපකාර ලැබෙනු ඇත.

සමහර සිසුන්ට, පවුලේ අයගෙන්, හිතමිතුරන්ගෙන්, වෛද්‍යවරයාගෙන් හෝ මානසික සෞඛ්‍ය වෘත්තීකයන්ගෙන් අතිරේක උපකාර ලබා ගැනීමට අවශ්‍ය වනු ඇත. ඔබ මීට කළින් වෛද්‍යවරයකු හෝ මානසික සෞඛ්‍ය වෘත්තකයකු හමු වී ඇත්නම්, ඔබට, පවුලේ අයට මිතුරන්ට හා පාසැලට ඇති ගැටලු සක්‍රීයව කළමනාකරණය කිරීමට අවශ්‍ය උපක්‍රම නැවත සිහිපත් කරවා ගැනීමට නැවත ඔවුන් හමුවීමට මෙය මනා අවස්ථාවකි.

* + ඊහෙඩ්ස්පේස් ([eheadspace](https://headspace.org.au/eheadspace/))
  + කිඩ්ස් හෙල්ප් ලයින් ([Kids helpline](https://kidshelpline.com.au/))
  + ලයිෆ්ලයින් ([Lifeline](http://www.lifeline.org.au/))
  + බියොන්ඩ් බ්ලූ ([Beyond Blue](https://www.beyondblue.org.au/get-support/get-immediate-support))
  + රී[ච්අවුට් (ReachOut) - මානසික සෞඛ්‍ය සැලැස්මක් සකස් කර ගැනීම](https://au.reachout.com/articles/part-1-getting-yourself-a-mental-health-care-plan)

**දෙමාපියන්/භාරකරුවන් වෙනුවෙන් ඇති සම්පත් මොනවාද?**

සිය දරුවන්ට අවශ්‍ය සහයෝගය ලබා දෙන්නේ කෙසේද යන්න සමහර විට දෙමාපියන් හා භාරකරුවන්ට ද දුෂ්කර විය හැකිය. දෙමාපියන් හා භාරකරුවන් වෙනුවෙන් වන සම්පත් පහත දැක්වේ:

* [දරුවන්ගේ සෞඛ්‍ය හා යහපැවැත්මට උපකාර කිරීමට වෙනුවෙන් දෙමාපියන් සඳහා වන උපක්‍රම](https://www.education.vic.gov.au/parents/learning/Pages/home-learning-screentime-wellbeing.aspx).
* [රේසින් ලර්නර්ස් පොඩ්කාස්ට් මාලාව](https://raisingchildren.net.au/guides/podcasts-and-webinars/podcasts).

**වැඩිදුර තොරතුරු සොයා ගත හැක්කේ කොතැනින්ද?**

* ඔබේ පාසැලට හෝ වෙනත් ද්වියිතීක අධ්‍යාපන සේවා සපයන්නකු VCE ලිඛිත විභාගය පවත්වන ආකාරය විශේෂ තොරතුරු දැන ගැනීමට අදාළ පාසැල හෝ අධ්‍යාපන සපයන්නා අමතන්න.
* වැඩිදුර සෞඛ්‍ය උපදෙස් සඳහා ඔබේ වෛද්‍යවරයා (GP) හෝ 1800 675 398 ඔස්සේ පැය 24 පුරා ම ක්‍රියාත්මක වන හොට්ලයින් අංකය අමතන්න. නැත්නම් DHHS වෙබ් අඩවියට යන්න: <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.